CELEX: 62017TA0041
Language: sl
Date: 2018-07-12 00:00:00
Title: Zadeva T-41/17: Sodba Splošnega sodišča z dne 12. julija 2018 – Lotte/EUIPO – Nestlé Unternehmungen Deutschland (prikaz koale) (Znamka Evropske unije – Postopek z ugovorom – Prijava figurativne znamke Evropske unije, ki prikazuje koale – Prejšnja nacionalna tridimenzionalna znamka KOALA-BÄREN Schöller lustige Gebäckfiguren – Člen 42(2) in (3) Uredbe (ES) št. 207/2009 (postal člen 47(2) in (3) Uredbe (EU) 2017/1001) – Dokaz resne in dejanske uporabe prejšnje znamke – Reformatorično pooblastilo)

17.9.2018   
            
            
               SL
            
            
               Uradni list Evropske unije
            
            
               C 328/46
            
         
      Sodba Splošnega sodišča z dne 12. julija 2018 – Lotte/EUIPO – Nestlé Unternehmungen Deutschland (prikaz koale)
      (Zadeva T-41/17) (1)
      
      ((Znamka Evropske unije - Postopek z ugovorom - Prijava figurativne znamke Evropske unije, ki prikazuje koale - Prejšnja nacionalna tridimenzionalna znamka KOALA-BÄREN Schöller lustige Gebäckfiguren - Člen 42(2) in (3) Uredbe (ES) št. 207/2009 (postal člen 47(2) in (3) Uredbe (EU) 2017/1001) - Dokaz resne in dejanske uporabe prejšnje znamke - Reformatorično pooblastilo))
      (2018/C 328/62)
      Jezik postopka: nemščina
      
         Stranke
      
      
         Tožeča stranka: Lotte Co. Ltd (Tokio, Japonska) (zastopnica: M. Knitter, odvetnik)
      
         Tožena stranka: Urad Evropske unije za intelektualno lastnino (zastopnica: D. Walicka, agentka)
      
         Druga stranka pred odborom za pritožbe, intervenientka v postopku pred Splošnim sodiščem: Nestlé Unternehmungen Deutschland GmbH (Frankfurt ob Majni, Nemčija) (zastopnice: A. Jaeger-Lenz, S. Cobet-Nüse in C. Elkemann, odvetnice)
      
         Predmet
      
      Tožba zoper odločbo petega odbora za pritožbe pri EUIPO z dne 28. oktobra 2016 (zadeva R 0250/2016-5) v zvezi s postopkom z ugovorom med družbama Nestlé Schöller GmbH & Co. KG in Lotte.
      
         Izrek
      
      
                  1.
               
               
                  Odločba petega odbora za pritožbe pri Uradu Evropske unije za intelektualno lastnino (EUIPO) z dne 28. oktobra 2016 (zadeva R 250/2016-5) se razveljavi v delu, v katerem je v njej odbor za pritožbe ugodil ugovoru za „torte, prelite s čokoladno kremo; čokolado; konditorske izdelke; pecivo; piškote; krekerje; sladoled; pecivo in slaščice“ iz razreda 30.
               
            
                  2.
               
               
                  Ugovor družbe Nestlé Schöller GmbH & Co. KG, pravnega prednika družbe Nestlé Unternehmungen Deutschland GmbH, se zavrne za „torte, prelite s čokoladno kremo; čokolado; konditorske izdelke; pecivo; piškote; krekerje; sladoled; pecivo in slaščice“ iz razreda 30.
               
            
                  3.
               
               
                  EUIPO nosi svoje stroške in stroške, ki jih je imela družba Lotte Co. Ltd v postopku pred Splošnim sodiščem.
               
            
                  4.
               
               
                  Družba Nestlé Unternehmungen Deutschland nosi svoje stroške.
               
            
         (1)  UL C 95, 27.3.2017.